jkorsvik/nowiki_second_scrape_merged huggingface dataset:
Flåtestad ungdomsskole

Flåtestad ungdomsskole er en ungdomsskole i Nordre Follo i Viken. Skolen dekker områdene Greverud og Myrvoll. Den sto ferdig i 2004.
I 2006 hadde skolen ca. 270 elever fordelt på tre trinn. Skolen ble populært kalt "den digitale skole", grunnet at den lå langt foran på teknologi og IKT-bruk i skolehverdagen.
Skolen har fire baser. A, B, C og D. I basene er det elever fra 8. klasse, 9. klasse og 10. klasse.
Flåtestad har egen kantine, der de selger rundstykker, salat, gjærbakst og drikke. Kantina drives av skolens elever, som lager og selger maten, og holder styr på økonomien, men etter at covid-19 kom har den stått urørt.I desember 2009 ble Flåtestad ungdomsskole tildelt dronning Sonjas Skolepris 2009. I juryens begrunnelse for tildeling av prisen heter det at Flåtestad ungdomsskole vurderes som en komplett skole som makter å ivareta likeverd og inkludering på en overbevisende måte.31. januar 2020 var rektor Anne Britt Gillebo Kallebergs siste dag før pensjon.


== Referanser ==
Autodesk

Autodesk Inc. er et amerikansk IT-selskap, etablert i 1982, som har som formål å lage programvare for todimensjonal tegning og tredimensjonal modellering. Selskapet har hovedkontor i California, USA, samt en del regionale kontorer i Europa, Russland, Australia og Asia. 
Autodesk er mest kjent for programmet AutoCAD, som er det mest utbredte programmet på verdensbasis for produksjon av både todimensjonale tegninger og tredimensjonal visualisering.
Autodesk har også en del tyngre programverktøy, hvorav flere bygger på AutoCAD, for konstruksjon, arkitektur, VVS, elektro og røranlegg (piping). Det finnes også Autodeskprogrammer for bl.a. oppmerking av landområder og produksjon av kart. I de seneste årene har Autodesk også rettet fokus mot produkter for media og underholding. Autodesk Inventor Suite og Autodesk Inventor Professional er Autodesks flaggskip innen mekanisk design.


== Eksterne lenker ==
(en) Offisielt nettsted 
(en) Autodesk – kategori av bilder, video eller lyd på Commons
Et Gjensyn

Et Gjensyn er et lengre episk dikt av Knut Hamsun utgitt i 1878. Det var hans andre bok, og han ga den ut under navnet Knut Pedersen Hamsund. Den er blitt omtalt som «et senromantisk pastisjdikt». 
Om denne boka sa han selv, idet han også nevnte noen andre av de tidlige bøkene sine: «Jeg vilde ikke ha gaat hen og trykt noe sligt som Et Gjensyn, Den Gaadefulde, Bjørger hvis det ikke hadde været for at vise mine Søsken hver gang at jeg ikke var til at gjøre nar af..»


== Eksterne lenker ==
Et konsolidert – og ikke nytt – Hamsunbilde Ingar Sletten Kolloen (PDF)
Hamsun om sine verk
Les utgaven fra 1878 i fulltekst på NBdigital
Norsk Sangerforbund

Norsk Sangerforbund ble stiftet 1. mai 1908 og er den eldste landsdekkende sangerorganisasjon. Forbundet var opprinnelig et forbund for arbeiderkor. I dag er Norsk Sangerforbund et forbund med sterke tradisjoner som ikke har politisk eller religiøs tilknytning. Alle damekor, mannskor og blanda kor kan ha medlemskap i NSF. Forbundet har også et eget utvalg for barne- og ungdomskor.
Forbundet gir ut medlemsbladet «Tonens makt», som i dag kommer ut med fire nummer i året.
Forbundets innledende historie er beskrevet i Aksel Zachariassen: Med sang mot felles mål. Norsk Arbeidersangerforbund gjennom 50 år. (Oslo 1971) (Som det framgår, har forbundet en periode hett Norsk Arbeidersangerforbund, men er siden gått tilbake til det opprinnelige navnet.)
Aksel Zachariassen har også omtale av Norsk Sangerforbund i Hampus Huldt-Nystrøm (red.): Sangerliv, bd. I-II (Oslo 1958).


== Eksterne lenker ==
Norges Sangerforbund
Frontal heving

Frontal heving oppstår i forbindelse med værfronter. 
Når en varm luftmasse rykker fram mot en kald luftmasse, vil den varme luften stige over den kalde luften langs en gradvis stigende flate. Denne flaten kalles en varmfront. Den stigende varme luften avkjøles, luften kondenserer og skyer blir dannet. I forbindelse med varmfronter kan vi få alt fra høye cirrus- til altostratusskyer og ned til tykke nimbostratusskyer, som gir kontinuerlig regn over et vidstrakt område. 
Når en kald luftmasse rykker fram mot en varm luftmasse, vil den kalde luften presse seg under den varme luften, og varmluften begynner å stige. Grenseflaten mellom disse to luftmassene kalles en kaldfront. Grenseflaten i forbindelse med kaldfronter er som regel brattere enn grenseflatene i varmfronter. Skyene som blir dannet på grunn av den stigende luftbevegelsen er cumulus eller cumulonimbus. Disse kan føre til kraftige regnbyger, tordenvær, turbulens og ising.
The Revelers

The Revelers var en vokalkvartett fra USA som var svært berømt sent i 1920-årene og tidlig i 1930-årene. Kvartetten var også populær i Europa og var forbilde for den tyske gruppa Comedian Harmonists


== Historie ==
The Revelers utviklet seg fra gruppa "The Shannon Four" med medlemmene Charles Hart (tenor), Harry Hindermyer (tenor), Elliot Shaw (baryton) og Wilfried Glenn (bass). Fra 1917 spilte denne gruppa inn plater for selscapet Victor. Senere byttet den navn og besetning med Lewis James (tenor) og Franklin Baur (tenor) under navnet "Shannon Qartett".
Med pianostemme og arrangementer av Ed Smalle som også delvis sang tenor buffo, oppsto The Revelers, som spilte inn for flere plateselskap. På  Columbia kalte gruppa seg "The Singing Sophomores" og på Brunswick "The Merrymakers". Gruppa tjente mye penger på platesalg. Mellom 1925 og 1932 ble rundt 150 titler gitt ut.


== Kjente sanger (utvalg) ==
I am gonna back to Charleston (13. januar 1926)
Dinah (4. september og 13. januar 1926)
Who?  fra musikalen "Sunny", som "The Singing Sophomores" på Columbia (27. januar 1926)
Valencia (2. juni 1926)
The Blue Room (8. juni 1926)
Birth of the Blues (14. juli 1926)
Baby Face als "The Merrymakers" på Brunswick (23. juli 1926)
Ol' Man River fra musikalen "Show Boat" (11. januar 1928)
When Yuba played the Rumba on the Tuba (24. juli 1931)


== Eksterne lenker ==
(en) The Revelers – kategori av bilder, video eller lyd på Commons 
(en) The Revelers på Discogs 
(en) The Revelers på MusicBrainz 
(en) The Revelers på Songkick
Mouna Husseini

Mouna Husseini er en fiktiv person som opptrer i Jan Guillous bokserie om Carl Hamilton. Hun er en høyt rangert offiser i Jihaz as-Rased, PLOs etterretningstjeneste.
Hun dukker opp igjen i den siste boka, Madame Terror, der har hun en større rolle en før.
National Institute of Standards and Technology

National Institute of Standards and Technology (NIST) er en amerikansk offentlig etat som er underlagt Handelsdepartementet. NIST ble grunnlagt 3. mars 1901 under navnet National Bureau of Standards, hvilket ble endret til nåværende navn i 1988.
NISTs hovedanlegg, der noen tusen forskere (cirka to tredeler fast ansatte og resten gjesteforskere) arbeider innen vidt forskjellige fagdisipliner, ligger i Gaithersburg, Maryland, men noen avdelinger, blant annet den som har ansvaret for USAs referansetid, ligger i Boulder, Colorado.
En av NISTs forskere, William Daniel Phillips, fikk en delt Nobelpris i fysikk i 1997 for sitt arbeid med å avkjøle atomer ved hjelp av laserlys.


== Laboratorier innen NIST ==
Virksomheten er fordelt på et antall laboratorier:

Bygnings- og brannforskning
Kjemi og teknologi
Elektronikk og Elektrisitet
IT
Byggeteknikk
Materiallære
Fysikk
TeknologiLaboratoriene er i sin tur oppdelt på divisjoner, og divisjonene er tilslutt inndelt i grupper.


== Eksterne lenker ==
(en) Offisielt nettsted 
(en) Offisiell blogg 
(en) National Institute of Standards and Technology – kategori av bilder, video eller lyd på Commons 
Datasikkerhet
Guide til NIST
Lisa

Lisa er et kvinnenavn som er en kortform for Elisabeth. Elisabeth er en gresk omskrivelse av det hebraiske Elisjeba som betyr «Gud er fullkommen» eller «hun som ærer Gud». Lisa er opprinnelig en lavtysk form av Elisabeth.


== Utbredelse ==
Lisa var et populært navn i USA fra 1950-årene til 1980-årene.

Lisa var et populært navn i England i 1970- og 1980-årene.

Lisa var et populært navn på norske jentebarn på 1990-tallet.

Varianten Liisa er i dag et svært vanlig navn i Finland. Navnet Lisa er ellers nokså vanlig i USA og Sverige.
Tabellen nedenfor gir en detaljert oversikt over populariteten til kvinnenavnet Lisa og varianter av dette i noen av de landene hvor statistikk er tilgjengelig.


== Navnedag ==
2. september i Norge
5. februar i Sverige


== Kjente personer med navnet Lisa ==
Lisa Ekdahl, musiker
Lisa Kudrow, amerikansk skuespiller
Lisa Tønne, artist
Liza Marklund, svensk forfatter
Liza Minnelli, amerikansk skuespiller
Lisa Wiik, snøbrettkjører
Mona Lisa, bilde av Leonardo da Vinci
Liza Koshy, amerikansk YouTuber


== Annen bruk av navnet ==
Lisa er et vanlig navn på kyr i Norge.


== Referanser ==


== Eksterne lenker ==
Norske navn 
Statistisk Sentrabyrå navnestatistikk

(en) Behind the Name: Lisa
(en) Think Baby Names: Lisa
Fylkesvei 2206

Fylkesvei 2206 går mellom  Nordvang i Åmot og Sætre i Stor-Elvdal.
Frem til 2019 hadde veien betegnelsen fylkesvei 636 (Hedmark).


== Kommuner og knutepunkter ==

 ÅmotOpphussundet 

 Stor-ElvdalStenvikveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2206
(no) Statens vegvesen – trafikkmeldinger
Entrena

Entrena er en småby i La Rioja i Spania, 13 km fra Logroño. Byen har 1 289 innbyggere (2006) og ligger 559 moh.


== Referanser ==


== Eksterne lenker ==
Offisielt nettsted 
(en) Entrena – kategori av bilder, video eller lyd på Commons
Sverre Horge

Sverre Horge (født 10. mai 1944) er norsk skuespiller og scenearbeider. Han har spilt i en rekke norske filmer og TV-serier. Mest kjent er nok rollefiguren Sverre i den norske julekalenderserien Nissene på låven på TVNorge.
Horge har også gjestet andre populære TV-show, bl.a. Tonight med Timothy Dahle, Melonas, Seks som oss, Senkveld med Thomas og Harald.
Da Håvard Lilleheie startet Manshow i 2006 ble Horge fast deltaker, både i rollen som faren til Emil og karakteren Rolf "Ni-seks" Hansen.
I 2007 spilte han hovedrollen i animasjonsfilmen Janus som vant Amandaprisen for beste kortfilm.
Horge har spilt i en rekke norske filmproduksjoner siden 1970-tallet. Han ble ofte benyttet av filmskaperduoen Wam & Vennerød, og er å finne i filmer som Det tause flertall, Hvem har bestemt? og Liv og død.
Sverre Horge var i en årrekke ansatt ved Oslo Nye teater som teatertekniker.
Sverre Horge er far til skuespiller Henrik Horge.


== Filmografi ==
Hellfjord (2012) – Fiks
Lilyhammer (2012)
Nissene over skog og hei (2011) – Sverre Borge
Dag Sesong 2 (2011)
Storbynatt med Bård og Harald (2011) – Bordkavaler
En ganske snill mann (2010) – Sykehuspasient
En helt vanlig dag på jobben (2010) – Sven O. Høibys kamerat
Rikets Røst (2009) – Håndverker
Uti vår hage 2 (2008) – Mann med røkeben
Janus (kortfilm) (2007) – Janus
Manshow: Det beste fra sesong 1 og 2 (2007)
Seks som oss (2005) – Egils kollega
Tonight med Timothy Dahle (2003) – Tore
Nissene på låven (2001) – Sverre Borge
Elling (2001) – Mann på Valkyrien restaurant
Blackout (1986) – Scenemester
Liv og død (1980) – Gjengleder
Nedtur (1980) – Uteliggeren
Pøbel (1980) – Tom
Hvem har bestemt? (1978) – Drosjesjåfør
Det tause flertall (1977) – Kollega
Ingen roser… takk – Sykehuspasient
Eddie og Suzanne (1975) – Eddie
Ransom (1974) – Undercover Policeman
Kilroy – Kilroy
Voldtekt (1971) – Frank


== Eksterne lenker ==
(en) Sverre Horge på Internet Movie Database 
(sv) Sverre Horge i Svensk Filmdatabas 
(da) Sverre Horge på Filmdatabasen 
(fr) Sverre Horge på Allociné 
(en) Sverre Horge på AllMovie 
(en) Sverre Horge hos The Movie Database 
Sverre Horge som Emils far i Manshows Emil-parodi på YouTube
Marinens jegervåpen

Marinens jegervåpen var en avdeling i det norske Sjøforsvaret som ble opperettet 1. januar 2006.
Avdelingen besto av Minedykkerkommandoen, Marinejegerkommandoen (MJK), Kystjegerkommandoen og Taktisk Båtskvadron.1. januar 2012 ble MJK trekt ut av avdelingen for å bli direkte underlagt generalinspektøren for Sjøforsvaret.


== Omorganisering ==
Avdelingen er nå nedlagt. Minedykkerkommandoen og Kystjegerkommandoen er direkte underlagt Marinestaben. Taktisk Båtskvadron er omdøpt til Fartøysdivisjonen og er underlagt Kystjegerkommandoen.


== Referanser ==
Karl Marginson

Karl Marginson (født 11. november 1970 i Manchester) er en engelsk fotballtrener som trente FC United of Manchester mellom 2005 og 2017.
Som spiller spilte han for flere klubber blant annet Blackpool FC, Rotherham United, Macclesfield Town, Salford City, Hyde United, Stalybridge Celtic, Barrow AFC, Chorley FC, Droylsden FC, Curzon Ashton og Bacup Borough. 22. juni 2005 ble han utpekt som FC United of Manchesters aller første manager noensinne. Han ble anbefalt av en av spillerne deres, Joz Mitten. Han arbeidet 2020 i Radcliffe FC.


== Referanser ==


== Eksterne lenker ==
(en) Karl Marginson – Transfermarkt (manager) 
(en) Karl Marginson – Soccerbase.com
Heino Ferch

Heino Ferch (født 18. august 1963 i Bremerhaven) er en  tysk skuespiller. 
Ferch har spilt i flere store tyske filmer, deriblant Der Tunnel, Der Untergang og Løp, Lola, løp!.


== Referanser ==


== Eksterne lenker ==
(en) Heino Ferch på Internet Movie Database 
(sv) Heino Ferch i Svensk Filmdatabas 
(da) Heino Ferch på Filmdatabasen 
(da) Heino Ferch på Scope 
(fr) Heino Ferch på Allociné 
(en) Heino Ferch på AllMovie 
(en) Heino Ferch hos The Movie Database
Sebastian Koch

Sebastian Koch (født 31. mai 1962 i Karlsruhe) er en  tysk skuespiller.
Sebastian Koch har vært en av Tysklands mest fremtredende skuespillere de senere år, gjennom sine roller i store tyske TV- og filmproduksjoner. Koch spilte i 1997 Andreas Baader i Todesspiel, men det store gjennombruddet kom med Der Tanz mit dem Teufel – Die Entführung des Richard Oetker i 2001. Koch medvirket samme år i Der Tunnel og Die Manns. 2004 spilte Koch Albert Speer noe han fikk stor anerkjennelse for. I 2005 spilte han forfatteren som fikk sitt liv overvåket av Stasi i filmen De andres liv.


== Filmografi (utvalg) ==
1986 – Tatort – Die Macht des Schicksals (TV)
1997 – Todesspiel (TV)
2001 – Die Manns – Ein Jahrhundertroman (TV)
2001 – Der Tanz mit dem Teufel – Die Entführung des Richard Oetker (TV)
2001 – Der Tunnel
2002 – Napoléon (TV)
2004 – Speer und Er
2004 – Stauffenberg (TV)
2006 – De andres liv


== Utmerkelser ==
2002 – Grimme-Preis
2002 – Bayerischer Fernsehpreis
2002 – Adolf-Grimme-Preis
2005 – Bayerischer Fernsehpreis
2005 – Deutscher Fernsehpreis


== Referanser ==


== Eksterne lenker ==
Offisielt nettsted 
(en) Sebastian Koch – kategori av bilder, video eller lyd på Commons 
(en) Sebastian Koch på Internet Movie Database 
(sv) Sebastian Koch i Svensk Filmdatabas 
(da) Sebastian Koch på Filmdatabasen 
(da) Sebastian Koch på Scope 
(fr) Sebastian Koch på Allociné 
(en) Sebastian Koch på AllMovie 
(en) Sebastian Koch hos Turner Classic Movies 
(en) Sebastian Koch hos The Movie Database
Arteria cerebri media

Arteria cerebri media (ACM) er en av tre større parrede arterier som forsyner hjernen med blod. Den avgår fra arteria carotis interna og fortsetter inn i sulcus lateralis hvor den deler seg og projiseres ut til store områder av den laterale del av hjernebarken. Den forsyner også fremre del av tinninglappen og hjernebarken i insula.
ACM avgår fra trifurkasjonen av arteria carotis interna og er dermed forbundet med arteria cerebri anterior og arteria cerebri communicans posterior, som er forbindelsen til arteria cerebri posterior. ACM betraktes ikke å være en del av Willis' arterielle sirkel.


== Forsyningsområder ==
Områder i hjernen som forsynes av arteria cerebri media inkluderer:

Størsteparten av den laterale overflaten av storehjernen. Unntagelser er den superiøre margin av pannelappen og isselappen, og den inferiøre del av tinninglappen og bakhodelappen, som forsynes av arteria cerebri posterior.
Deler av capsula interna og basalgangliene.


== Okklusjon ==
Okklusjon av arteria cerebri media kan resultere i følgende nevrologiske utfallssymptomer:

Parese, ev. paralyse av den kontralaterale (motsattsidige) del av ansiktet, armen og benet.
Sensoriske forstyrrelser i den kontralaterale (motsattsidige) del av ansiktet, armen og benet
Afasi (f.eks. Brocas afasi, Wernickes afasi, konduktiv afasi, anomisk afasi), dersom den dominante hjernehalvdel (vanligvis venstre hos høyrehåndede) rammes.
Venstre-sidig neglekt dersom den recessive hjernehalvdel (vanligvis høyre hos høyrehåndede) rammes
Homonym hemianopsi eller kvadrantanopsi.


== Flere bilder ==


== Referanser ==


== Eksterne lenker ==
MedEd, Loyola University Chicago Neuro/neurovasc/navigation/mca.htmSUNY Labs 28:09-0215
Blodforsyning ¨på neuropat.dote.hu
Dorrit Moussaieff

Dorrit Moussaieff (hebraisk: דורית מוסאיוף) (født 12. januar 1950 i Jerusalem, Israel) er juveldesigner og forretningskvinne. Hun er andre og nåværende kone til Ólafur Ragnar Grímsson, Islands president.
Moussaieff er datter av Shlomo Moussaieff og Aliza Moussaieff. Hun er Islands andre førstedame som er født utenfor landet (den første presidenten, Sveinn Björnsson, hadde dansk kone).
Som ung flyttet Dorrit Moussaieff til London. Ettersom hun led av dysleksi, gikk hun ikke på ordinære skoler, men ble undervist hjemme. Foreldrene drev forretning med smykker, en virksomhet datteren fortsatte, også som designer.Moussaieff har vært svært aktiv i kulturlivet i Storbritannia og USA, og har vært bidragsytende redaktør i det engelske tidsskriftet Tatler. Hun har hatt eierinteresser i eiendomsbransjen og var en del av gruppen som tjente 25 millioner pund ved å oppføre og selge en bygning i Londons Canary Wharf.Da hun i mai 2006 besøkte Israel, ble hun holdt tilbake på Ben Gurion internasjonale lufthavn i Tel Aviv, der de nektet å godta at hun forlot landet med britiske pass. Dette utløste islandske protester. Den israelske ambassade beklaget senere episoden, men gjentok at israelske statsborgere må ha israelske pass for å ankomme landet.
Moussaieff ble islandsk statsborger den 31. juli 2006.
Som Islands førstedame har Dorrit Moussaieff arbeidet aktivt med å presentere Islands kultur utenfor landets grenser.


== Referanser ==


== Eksterne lenker ==
Biografi, fra Islands presidentembete
24 timers service

24 timers service er den første albumutgivelsen til det norske rock'n'roll- og underholdningsbandet Vazelina Bilopphøggers. Bandet fikk platekontrakt etter NM i rock i 1980 og ga ut albumet høsten samme år. Singelen «Gi meg fri ikveld»/«Bilopphøggerboogie» ble gitt ut før albumet, og begge sangene gjorde det bra på Norsktoppen. Albumet var det eneste med Bjørn Berg og Torbjørn Nicolaysen i besetningen.


== Sporliste ==
«Gi meg fri ikveld» – Ya Ya (Dorsey/Lewis/Robinson/Levy/Eldar Vågan)
«Aagot Stang» – I Got Stung (Aaron Schroeder/David Hill/Jan Paulsen)
«Kjærlighet i Brøttet» – Wasted Days and Wasted Nights (Baldemar Huerta/Wayne Duncan/Torbjørn Nicolaysen)
«Opal min» – Am I Blue (Harry Akst/Grant Clarke/Eldar Vågan)
«Rock Billy Boogie» – Rock Billy Boogie (Johnny Burnette/Dorsey Burnette/George Hawkins/Al Mortimer/Eldar Vågan)
«Bilde ta deg» - A Picture of You (Peter Oakman/Johnny Beveridge/Eldar Vågan)
«Fotsoppdænsen» (Eldar Vågan, fritt etter Ingebrigt Davik)
«Vazelina medley» – Lonesome Train / That's Alright Mama (Glen T. Moore/Milton Subotsky/Arthur Crudup/Eldar Vågan/Inge Holst Jacobsen)
«Skinnmagre høner» – Bony Moronie (Lawrence E. Williams/Eldar Vågan)
«Balkongen» – Sittin' In The Balcony (John D. Loudermilk / Eldar Vågan)
«Hembrent i kvæll» – Heartache Tonight (Don Henley/Glenn Frey/Bob Seger/J.D. Souther/Eldar Vågan)
«Bilopphøgger boogie» (Eldar Vågan)
«Lån meg tenger» – Love Me Tender (Elvis Presley/Vera Matson/Eldar Vågan)


== Medvirkende ==


=== Vazelina Bilopphøggers ===
Eldar Vågan: gitar
Arnulf Paulsen: trommer
Torbjørn «Nick» Nicolaysen: bass
Bjørn Berg: sang


=== Mannskoret Vrakpant ===
Vrakpant eksisterte på slutten av 1970-tallet og helt fram til 1980. Koret er best kjent for sin deltakelse på Vazelina Bilopphøggers' første plate, 24 timers service, som ble utgitt i samme år som koret ble oppløst. Koret besto av Jan Einar Johnsen (født 1959) Bjørn Bogetvedt (født 1960) og Hallvard Høynes (født 1957). Høynes gikk ut av koret før den første plata til Vazelina Bilopphøggers ble utgitt. Etter plateinnspillingen av 24 timers service ga Bjørn Bogetvedt seg. Jan Einar Johnsen spiller i dag saksofon, trekkspill og orgel i Vazelina Bilopphøggers. Bjørn Bogetvedt jobber i dag som musiker i Marinemusikken. Hallvard Høynes er i dag lokal felespiller i Mosjøen.


=== Øvrige medvirkende ===
Lasse Hafreager: piano
Liv Wahlberg: vokal på Balkongen
Jan Paulsen: produsent
Hans Petter Danielsen: tekniker
Inge Holst Jacobsen: tekniker
Tore Tambs Lyche: tekniker
Stig Næss: fotograf


== Utgaver ==
Philips Records, PolyGram Records A/S, Oslo - LP og Kassett utgitt 1980
Philips Records, PolyGram Records A/S, Oslo - CD utgitt 1988
Karusell - CD utgitt 1995


== Eksterne lenker ==
(en) 24 timers service på Discogs
Slitin i knea

Slitin i knea er det andre albumet til Vazelina Bilopphøggers. Albumet ble innspilt i Rosenborg Studios, Oslo, våren 1981 og gitt ut samme år. Av medlemmene fra bandets første album, var det bare Eldar Vågan, Jan Einar Johnsen og Arnulf Paulsen som fortsatt var med i bandet. De nye medlemmene var Viggo Sandvik Hansen og Rune Endal, og disse fem utgjorde bandets besetning fram til 1991.


== Sporliste ==
«Slitin i knea» (Eldar Vågan)
«Høgg-a-billy-boogie» (Eldar Vågan)
«På magan bak en stein»  (Eldar Vågan)
«Borghild» – («Who Put the Bomp (In the Bomp, Bomp, Bomp)») (Barry Mann/Jan Paulsen)
«Østbys gammaldans» – («Hernando's Hideaway») (Richard Adler/Jerry Ross/Viggo Sandvik Hansen/Eldar Vågan)
«Værmeldingsstubben» (Hans Last)
«Mann frå Hadeland» (Eldar Vågan/Jan Paulsen)
«Ne på kne» (Eldar Vågan)
«Fin som en præst» (Lasse Hafreager/Eldar Vågan/Viggo S. Hansen/Jan Paulsen)
«Boller og horn» (Eldar Vågan)
«I Snertingdal'n» (Eldar Vågan)


== Medvirkende ==


=== Vazelina Bilopphøggers ===
Eldar Vågan: gitar og kor. Vokal på «Mann frå Hadeland»
Arnulf Paulsen: trommer
Viggo Sandvik Hansen: Vokalist, trekkspill, trompet og kor
Jan Einar Johnsen: orgel og kor. Vokal på «Ne på kne»
Rune Endal: bassgitar og kor


=== Øvrige medvirkende ===
Lasse Hafreager: piano og kor
Arild Stav: saksofoner
Per Kolstad: piano på «Østbys Gammaldans»
Jan Paulsen: kor
Shari Gerber Nilsen: kor på «Slitin i knea»
Knut Th. Gleditsch: kommentator på «Værmeldingsstubben»
Per Kolstad: Strykearrangement på «På magan bak en sten»
Strykere fra Filharmonisk Selskaps Orkester under ledelse av Svein Dag Hauge
Blåse-arrangementer: Eldar Vågan
Produsent: Jan Paulsen
Tekniker: Hans Petter Danielsen
Tekniker: Ingar Helgesen
Tekniker: Inge Holst Jacobsen
Tekniker: Tore Tambs Lyche
Fotograf: Dagfinn Tranberg
Design: Paal Ekerby


== Utgaver ==
Philips Records, PolyGram Records A/S, Oslo - LP og Kassett utgitt 1981
Philips Records, PolyGram Records A/S, Oslo - CD utgitt 1988
Karusell - CD utgitt 1995


== Kilder ==
Slitin i knea
Viktor Dyk

Viktor Dyk (født 31. desember 1877, død 14. mai 1931) var en tsjekkoslovakisk poet, prosaforfatter, politiker, politisk forfatter og advokat. Han var født i Pšovka ved Mělník i det daværende Böhmen.


== Referanser ==